প্রশান্তচন্দ্র মহলানবীশ
প্রশান্ত চন্দ্র মহলানবীশ ওবিই, এফএনএ, এফএএসসি, এফআরএস (২৯ জুন ১৮৯৩- ২৮ জুন ১৯৭২) একজন ভারতীয় বিজ্ঞানী এবং পরিসংখ্যানবিদ ছিলেন। মহলানবিশ দূরত্ব নামক ধারণাটির জন্য এবং মুক্ত ভারতের দ্বিতীয় পরিকল্পনা কমিশনের সদস্য হওয়ায় তিনি বিখ্যাত হয়ে আছেন। তিনি ভারতে নৃবিজ্ঞান বিষয়ে পড়াশোনা করেছিলেন। তিনি ভারতীয় পরিসংখ্যান ইনস্টিটিউট প্রতিষ্ঠা করেছিলেন এবং বড় আকারের নমুনা জরিপের নকশায় অবদান রেখেছিলেন। তাঁকে ভারতের আধুনিক পরিসংখ্যানের জনক বিবেচনা করা হয়।